يلي بحبا بعثية

Yalli bḥibbā baʿthiyya

اللي بحبا بعثية  
اخواتا كلن شبيحة  
عمتخدم عسكرية  
وأخرولا تسريحا  
وحياة الهاون وسنتو  
والصاروخ ورنتو  
والكيماوي وشمتو  
حدَّك رح كون منيحة  
مدفع جهنم قلبي  
بعتو عالبلكونة  
والحصار بيلبقلي  
لما جنبي بتكوني  
اضربيني بميغ وبرميل  
والرمانة والفتيل  
بالسكين هالتنكيل  
وزتيلي هالشريحة  
روحي حاجز نظامي  
روسية وخف رياضة  
وعمري كلو بيرخصلك  
من الحولة للبياضة  
بتعجبني هزة فردك  
وعزم القوة بزندك  
بتهجم ما فيني ردك  
ومعرض للتشليحة  
لك يقبرني الفيتو الروسي  
والصيني يرفع إيدو  
والإيراني المجوسي  
غيرو لا لا ما نريدو  
لك دخيلو السلفي المندس  
واللي أمو قطرية  
أبعج عالخبزة والخس  
تركيا وسعودية  
اللي بحبا بعثية  
اخواتا كلون شبيحة  
عمتخدم عسكرية  
وأخرولا تسريحا  
وحياة الهاون وسنتو  
والصاروخ ورنتو  
والكيماوي وشمتو  
حدك رح كون منيحة  
حدك رح كون منيحة

Métadonnées  
  
Type : Chant satirique  
Genre : Politique, humoristique  
Date : 2013  
Lieu : Syrie  
Interprète : Anonyme  
Thématique : Ironie sur la répression, caricature des discours loyalistes  
Mots-clés : chabiha, armée, bombardements, propagande, moquerie  
Contexte : Cette chanson satirique utilise un ton ironique pour dénoncer la brutalité du régime et ses partisans. En exagérant les signes de loyauté, elle ridiculise les slogans officiels et les soutiens du régime.  
Source : <https://syrianmemory.org/archive/songs/61405482f4b7f70001cc146f>